Mu kawungeezi k’olukanu lwa 13 August abasirikale b’amagye ga gavumenti ya NRM bakwaata era nebakuba, n’obukambwe obungi ennyo, bana byabufuzi ba Uganda Abaganda, Bobi Wine Kyagulanyi ne Francis Zaake. Ekyo nga tekinabaawo, basoka kukububa omuvuzi w’emmotoka ya Kyagulanyi, Yasini Kawuma, ekyasi n’afiirawo.
Kyagulanyi ne Zaake bakubibwa bubi nnyo ate, wadde Zaake abadde afuna obujjanjabi mu ddwaliro lye Lubaga, Kyagulanyi ye bamusibira mu nkambi y’amagye e Makindye era nebamumma obujjanjabi, wadde nga alimu bulumi bungi nnyo.
Amawulire ga Kyagulanyi okutusiibwaako ebisago eby’obulabe ennyo ate nnamibwa obujjanjabi gataambula nga muliro ku WhatsApp, Facebook n’emikutu gya social media emirara.
Olunaku lwa 15 August 2018 lwagenda okukya e Buganda nga waliwo abatandise okuwandiika n’okutambuza obutambi obuvunaana Mengo obutafaayo ku bulamu bwa Baganda nga Kyagulanyi, Nambooze oba Zaake, wadde nga kiri mumusana nti gavument ya NRM ebayisa nga nsolo okugerageranya n’Abanyarwanda oba Abanyankole abagirwanyisa, nga Kayihura, Winnie Byanyima, Tinyefuza, Tumukunde oba Kiiza Besigye.
Nga wamaze okuyita ennaku 5 nnamba nga obulamu bwa Kyagulanyi buli mu lusuubo, ku lwa 18 August 2018, Katikkiro yayisa ekiwandiiko “ekiraga obutali bumativu” ku ngeri Kyagulanyi, Zaake n’abalala gyebayisibwaamu. Wabula mu kifo ky’okuwandikiira president Museveni, alina obuvunanyizibwa ku ngeri abamagye ga NRM gyegayiganya n’okukola obutemu ku Baganda, bwebatakola ku Banyarwanda na Banyankole, Mw. Mayiga ebaluwa yagiwandiikira ba nnamawulire.
Waliwo buzibu ki?
Ebyo nga bikyali bityo…
Waliwo ensonda mu gavumenti ya NRM ezategezezza BugandaWatch nga 19 August 2018 nti, “Ekimu ku byalemesa Katikkiro okufulumya ebaluwa amangu kwekuba nti yalina okumala okugiraga abakulu mu State House, bagiyitemu nga tannaba kugifulumya.”
lug_Latn lug_Latn lug_Latn lug_Latn lug_Latn lug_Latn lug_Latn lug_Latn